મુંબઈ : મુંબઈના પરાંવિસ્તાર કાંદિવલીમાં એક ઝૂંપડપટ્ટીમાં આજે લાગેલી ભીષણ આગમાં બે જણાના મોત થયાં હતા અને કેટલાક લોકો દાઝી ગયા હતા. આ આગમાં એક હજાર ઝૂંપડા બળીને ખાક થઈ ગયા હતા. આગ લાગવાનું કારણ જાણી શકાયું નહોતું. પરંતુ નજીકમાં રહેતા લોકોએ દાવો કર્યો હતો કે ઝૂંપડપટ્ટીમાં થયેલા એક પછી એક ધડાકાને લીધે આગ લાગી હતી. અધિકારીઓએ જણાવ્યું હતું કે સિલિન્ડર વિસ્ફોટને લીધે આ આગ લાગી હતી.